CELEX: 31973R0776
Language: hu
Date: 1973-03-20 00:00:00
Title: A Bizottság 776/73/EGK Rendelete (1973. március 20.) a komlóágazatbeli szerződés-nyilvántartásról és adatközlésről

Fontos jogi nyilatkozat

|

31973R0776

Hivatalos Lap L 074 , 22/03/1973 o. 0014 - 0015 finn különkiadás fejezet 3 kötet 5 o. 0112  görög különkiadás: fejezet 03 kötet 9 o. 0087  svéd különkiadás fejezet 3 kötet 5 o. 0112  spanyol különkiadás fejezet 03 kötet 6 o. 0227  portugál különkiadás fejezet 03 kötet 6 o. 0227 

		A Bizottság 776/73/EGK Rendelete(1973. március 20.)a komlóágazatbeli szerződés-nyilvántartásról és adatközlésrőlAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a komló piacának közös szervezéséről szóló, 1971. július 26-i 1696/71/EGK tanácsi rendeletre [1] és különösen annak 6. cikke (5) bekezdésére és 18. cikkére,mivel az 1696/71/EGK rendelet 6. cikke előírja, hogy a Közösségben termelt komlóval kapcsolatos, a termelő vagy termelők társulásai és a vevők között megkötött összes szállítási szerződést nyilván kell tartani; mivel ennek megfelelően a tagállamoknak ki kell alakítaniuk egy rendszert e szerződések nyilvántartására;mivel az előzetesen megkötött szerződések nyilvántartásának megkönnyítése végett ezeket a szerződéseket írásban kell megkötni, és ezekről az egyes tagállamok által kijelölt szerveket értesíteni kell;mivel a nem előzetesen kötött szerződések esetében egyéb kiegészítő dokumentumok hiányában elegendő ezeket a szerződéseket a végrehajtott szállítások esetében kiadott, nyugtázott számlák másolatainak alapján bejegyezni a nyilvántartásba;mivel az előzetesen megkötött szerződéseknek megfelelően végrehajtott szállítások nem biztos, hogy megegyeznek – különösen a mennyiségre vonatkozóan – a megállapodás feltételeivel; mivel a komló forgalomba hozatalára vonatkozó pontos adatok összegyűjtéséhez ennek megfelelően szükséges ezeknek a szállításoknak a nyilvántartása is;mivel a nyilvántartási rendszert első alkalommal az 1973. évi termésre vonatkozó összes szerződés esetében kell alkalmazni, beleértve az ennél korábban, előzetesen megkötött szerződéseket is;mivel az 1696/71/EGK rendelet 11. cikkében említett, a komló termeléséről és értékesítéséről szóló éves jelentés elkészítésének megkönnyítéséhez a tagállamoknak közölniük kell a vonatkozó adatokat a Bizottsággal, beleértve különösen azokat az adatokat, amelyeket a komlótermelőknek nyújtott támogatásra vonatkozó szabályokról szóló, 1972. június 28-i 1350/72/EGK bizottsági rendelet [2] 1. cikke szerint gyűjtöttek össze;mivel az e rendeletben előírt intézkedések összhangban vannak a Komlópiaci Irányítóbizottság véleményével,ELFOGADTA EZT A RENDELETET:1. cikkA termelő tagállamok intézkedéseket hoznak a termelő vagy az elismert termelői csoport és a vevő között megkötött szállítási szerződések nyilvántartására. Ezt a nyilvántartást csak az érintett tagállamban termelt komlóra vonatkozó szerződések esetében kell alkalmazni.2. cikkAz előzetesen megkötött szerződéseket írásban kell megkötni. Az előzetesen megkötött szerződések egy példányát a termelő vagy az elismert termelői csoport a szerződéskötést követő egy hónapon belül megküldi az egyes tagállamok által a szerződések nyilvántartásba vételére kijelölt, hatáskörrel rendelkező szervnek.3. cikkA 2. cikkben említett testület bejegyzi az összes végrehajtott szállítást, megkülönböztetve az előzetesen kötött szerződések és az egyéb szerződések szerint végrehajtott szállításokat. A bejegyzést az eladó által az említett szerv számára átadott, nyugtázott számlamásolat alapján végrehajtják. Az eladó továbbíthatja ezeket a számlamásolatokat a szállítás végrehajtásakor, vagy az összes ilyen számlát együtt is, de ezeket minden esetben március 15-ig át kell adnia.4. cikkA tagállamok március 31-éig – első alkalommal 1974. március 31-éig – az összes elismert termőterülettel és fajtával kapcsolatosan a következő adatokat közlik a Bizottsággal:a) a folyó naptári év termése, és minden azt követő termés esetében:- az előzetesen megkötött szerződések tárgyát képező komló mennyiségét,- az 50 kilogramm komlóra megadott átlagárakat;b) az előző naptári év termésével kapcsolatos minden szállítást, megkülönböztetve az előzetesen kötött szerződések és az egyéb szerződések szerint végrehajtott szállításokat:- a leszállított komlómennyiséget,- az 50 kilogramm komlóra megadott átlagárakat.5. cikkA szerződések nyilvántartásba vételét első alkalommal az 1973. évi termésre vonatkozó szerződések esetében kell alkalmazni.6. cikkA tagállamok évente legkésőbb március 31-éig közlik a Bizottsággal minden elismert termőterület és minden fajta esetében:a) az 1350/72/EGK rendelet 1. cikke szerint bejelentett összes beültetett terület nagyságát (hektárban);b) a betakarított mennyiséget.7. cikkEz a rendelet az Európai Közösségek Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1973. március 20-án.a Bizottság részérőlFrançois-Xavier Ortoliaz elnök[1] HL L 175., 1971.8.4., 1. o.[2] HL L 148., 1972.6.30., 11. o.--------------------------------------------------